cyanic-selkie/wikianc huggingface dataset:
Michael Andreas Barclay de Tolly
Liv
Etter at krigshandlingene tok slutt ble Barclay de Tolly utnevnt til fyrste og trakk seg tilbake til Livland, hans kones fødeegn. Han døde i nærheten av Insterburg i Preussen den 13. mai 1818. Hans mausoleum i den nå estiske byen Jõgeveste eksisterer fremdeles. Han er også æret med en byste i det tyske nasjonalmonumentet Walhalla. Det står også en byste av ham ved en plass oppkalt etter ham i den estiske byen Tartu (Dorpat). I 1913 oppførte byen Riga en fem meter høy rytterstatue av ham, men denne gikk tapt allerede i 1915, da den ble evakuert med skip under første verdenskrig og skipet ble senket i Rigabukten. I 2002 ble statuen rekonstruert og gjenoppført på sin originale sokkel.
Ettersom hans etterslekt døde ut på sverdsiden på slutten av 1800-tallet, ble fyrstetittelen overført til hans søsters familie (Barclay de Tolly-Weymarn).
NM i bandy for damer 1998
'''Det 15. Norgesmesterskapet i bandy for damer''' ble vunnet av Høvik etter finaleseier 5-4 over Bergen. Høvik vant også seriespillet. Turneringen ble arrangert som rinkbandy.
Semifinaler
Lørdag 28. februar, Bærum ishall.
Finale
Søndag 1. mars, Bærum ishall.
Søndre Fjellsjøhøgda
Søndre Fjellsjøhøgda er en ås øst i Stange kommune i Romedal allmenning i Innlandet. Søndre og Nordre Fjellsjøhøgda ligger på hver sin side av Fjellsjøen i Årkjølen naturreservat. Søndre Fjellsjøhøgda har en høyde på 642 meter over havet og er det høyeste punktet i Stange kommune.
Knut Erik Rame
Knut Erik Rame (født 26. april 1972) er en norsk tidligere friidrettsutøver som representerte Gjesdal IL.
Han vant 8 NM-gull på 5000 meter, 10000 meter og terrengløp i perioden 1998–2003 og har også representert Norge i internasjonale konkurranser og mesterskap. Han har deltatt i VM, EM og nordisk mesterskap i terrengløp. Han er herreløperen med flest seire i Sentrumsløpet i Oslo (2001,2002 og 2003 ). Han har bronsemedalje fra nordisk mesterskap på 10000 meter og terrengløp.
Heterogomphus chevrolati
Heterogomphus chevrolati er en bille som hører til gruppen hornbiller i familien skarabider (Scarabaeidae).
Utseende
En stor (opptil 60 millimeter), kraftig, brun til svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet ofte nokså kort og uthulingen uten tenner langs sidene, men med to mer eller mindre tydelige knøler øverst. Hunnene har én knøl på hodet, men ikke horn. Det uthulede området foran på pronotum er hårete. Pronotum er ganske tett punktert hos begge kjønn. Forleggen (protibia) har fire tenner på utsiden som er rettet skrått framover. Dekkvingene er spredt og svakt punkterte.
Utbredelse
Arten er utbredt fra Mexico i nord til Brasil i sør.
Klassisk ballett
Klassisk ballett er den mest kjente ballettstilen og legger vekt på å øve de klassiske ballettposisjonene. Den danses både alene, med en partner «pas de deux», eller det kan være en stor gruppe som danser sammen, som kalles «corps de ballet». Kvinnelige ballettdansere på avansert nivå danser på tåspiss, men de som er yngre, eventuelt dårligere trent danser på flate myke sko. Gutter og menn danser ikke på tåspiss – mannlig ballettdans er maskulin (tross manges vrangforestillinger), og visse teknikker og trinn er forbeholdt jentene. Vanligvis begynner jenter som danser ballett med tåspissdans når de er rundt 13 år gamle.
Det vanlige treningantrekket for jenter er ballettdrakt (body) med en halvtynn strømpebukse under, og eventuelt med mer varmende tøy over. Det klassiske korte tyllskjørtet kalles tutu, og brukes bare i forestillinger. Gutter trener som oftest i tykke svarte eller marineblå tights/trikot uten fot, hvite sokker og T-skjorte. Gutter kan også bruke kort ballettdrakt (body), men til forskjell fra jentene har de da alltid tightsen utenpå drakten. Under tightsen/ballettdrakten bruker større gutter gjerne et dansebelte/susp, dvs en tykk elastisk stringtruse med godt hold. Gutter kan også bruke tights med fot/strømpebukser, men vanligvis bare på scenen.
Bacon County
Bacon County er et fylke i den amerikanske delstaten Georgia.
Klassisk ballett
Klassisk ballett er fin og krevende trening også for gutter. Tidligere tiders motforstillinger mot at gutter danser ballett er i ferd med å gi seg.
Tarauacá
Tarauacá er en kommune i delstaten Acre i nordregionen av Brasil.
Klassisk ballett
Et ballettkompani er en gruppe hvor profesjonelle danser sammen, ofte tilhører kompaniene en opera. Noen kjente ballettkompanier er Bolsjoj-balletten, Royal Ballet og American Ballet Theatre.
Kịch múa
Bernt Johansson
Bernt Johansson (født i Göteborg 18. april 1953) er en tidligere profesjonell svensk syklist.
Han var profesjonell syklist 1977–1981 og vant blant annet to etapper i Giro d'Italia i 1979 og kom på tredjeplass sammenlagt. Før sin proffkarriere vant han olympisk gull i OL 1976 i Montréal. For denne bedriften ble han tildelt Svenska Dagbladets gullmedalje sammen med Anders Gärderud.
Lil’ Kim
Kimberly Denise Jones (født 11. juli 1974 i Brooklyn i New York City i New York), bedre kjent som Lil' Kim, er en rap-artist og skuespiller fra USA. Hun er kjent for sine erotisk ladede sangtekster og sin Grammy Awardbelønte rolle i 2000 med hiten Lady Marmalade. Lil' Kim har jobbet sammen med flere andre kjente artister, blant andre Tommy Lee, trommeslageren i heavy metal bandet Mötley Crüe.
Fra juli 2005 sonet Jones en straff på ett år og én dag i fengslet Federal Detention Center (FDC) i Philadelphia i Pennsylvania for falsk vitneforklaring. Hun ble løslatt den 3. juli 2006.
Datavarehus
Datavarehus er en type databasesystem som søker å organisere data på en tematisk rettet måte, med andre ord å strukturere informasjon og strukturen av disse slik at de egner seg for analytisk behandling.
Opprinnelse og definisjon
Bill Inmon kom opp med begrepet datavarehus, og regnes som feltets grunnlegger.
På grunn av at såkalte kuber er en meget velegnet måte å støtte effektiv temabasert, analytisk uttrekk av data, har det dannet seg en feilaktig oppfatning av at kubemodellen er selve definisjonen av datavarehus. Dette er ikke riktig. Bill Inmon, i motsetning til Ralph Kimball, mener at grunndataene for datavarehuset skal lagres på tredje normalform, mens selve rapporteringen skal skje på kuber som henter sine data fra grunnmodellen.
To faglige leirer
Mens Bill Inmon har fått æren for å oppfinne datavarehuset, har Ralph Kimball hatt mer suksess og innflytelse med sine bøker om datavarehus. Kimball hevder filosofien med at et datavarehus er unionen av en organisasjons samling av datatorg (engelsk data mart). Inmon derimot, mener at det kun finnes ett sentralt datavarehus som er delt i en normalisert grunnmodell som gir data til mange rapporteringskuber.
De to tilnærmingene har ulike fordeler. Mens Kimballs tilnærming muliggjør rask implementasjon av de enkelte temavarehusene (datatorgene) innen hvert tema, krever Inmons tilnærming mer planlegging, analyse etc.. Noe som fort kan bli kostbart og, ikke minst i stor fallhøyde. Bill Inmons tilnærming er imidlertid mer egnet for store dataintegrasjonsprosjekter, hvor en strukturert tilnærming til datakvalitet og ytelse er viktig.
De to tilnærmingene kan henholdsvis kalles sentraliserte og desentraliserte datavarehus. Sistnevnte, som er støttet av Kimballs leir, kan også betegnes som føderert datavarehus (federated datawarehouse) eller datatorg-sentrert utvikling (data mart centric development).
Denne uttalelsen har skapt mange kontroverser og misforståelser. Den viktigste er at dimensjonsmodellen nærmest er den definerende egenskapen ved et Datavarehus eller Temavarehus.
Den største kontroversen mellom de to leirene går på hvor vidt man skal ha en konkret grunnmodell i bunnen av en datavarehussatsing, hvor alle dataene hentes fra, eller om et datavarehus bare skal være en abstrakt union mellom alle Temavarehusene.
Datapopulasjon
De fleste datavarehus lastes daglig, ukentlig eller månedlig, og i noen tilfeller nær sanntid. For å holde kontroll med kompleksiteten i lastemønsteret brukes vanligvis såkalte ETL verktøy. ETL prosessen er normalt kjerneaktiviteten i forvaltning av datavarehus løsninger. I de senere år har ETL prosessen gjennomgått en spesialisering til egne aktiviteter for håndtering av metadata, datakvalitet, dataprofilering, dataauditing og flere andre områder.
Behovsanalyse
Mange datavarehusprosjekter har egne aktiviteter knyttet til behovsanalyse, hvor rapporteringsbehov identifiseres. Denne aktiviteten søker å konsolidere behov i organisasjonen, slik at man kan definere og strukturere forretningsbegreper som i sin tur danner grunnlaget for å definere forskjellige rapporteringskuber eller DataMarts (Temavarehus på norsk).
Rumi
Moulana Jalalod-din Balkhi Mohammad Rumi (persisk: مولانا جلال بلخی الدین محمد رومی, tyrkisk: Mevlânâ Celâleddin Balkhi Mehmed Rumi) (født 30. september 1207 i Balkh, død 17. desember 1273 i Konya) var en dikter, jurist, mystiker og teolog. Han ble født i Balkh i Khoresm-riket (i dagens Afghanistan), og familien skal ha flyktet til Konya i Anatolia (i dagens Tyrkia). I Konya etterfulgte han etter hvert sin far som religiøs leder og som lærer ved en teologisk høyskole.
Hans tilhengere stiftet den sufistiske Mevlevi-ordenen, kjent som De dansende dervisjer. Han skrev også flere bøker, hvorav den mest kjente er Masnavi-ye ma'navi, en samling av lignelser i diktform, ofte omtalt som «Koranen på persisk tungemål» (qorân dar zabân-e pahlavi). Tilnavnet Moulana (også Moulavi) betyr «vår herre»; Jalal betyr «majestet» og Din betyr «religion». Suffikset Rumi henviser til den romerske kulturkretsen, siden han levde det meste av sitt liv i Anatolia som hadde vært en del av det bysantiske keiserriket to århundrer tidligere.
Liv
Fødebyen Balkh ligger i dagens Afghanistan. Han døde i Konya, i seldsjukkenes rike i dagens Tyrkia, hvor han også tilbragte det meste av sitt liv. Hans etniske bakgrunn er omdiskutert og det har vært nevnt at han kan være av tyrkisk, persisk eller tadsjikisk opprinnelse. Faren var Baha'od-din Valad, en teolog, jurist og mystiker fra Balkh. Faren var også kjent i sin samtid som «De lærdes sultan». Rumis mor var Mümine Hatun.
Da Mongolene invaderte Sentral-Asia en gang mellom 1215 og 1220, måtte hele Rumis familie flykte vestover, sammen med en gruppe av farens disipler. På vei til Anatolia møtte Rumi en av de mest kjente persiske poeter og mystikere, Farid al-Din Attar, i byen Nishapur. Attar skal angivelig ha fornemmet Rumis åndelige evner. Etter pilegrimsreise til Mekka og et kort opphold i Bagdad slo familien seg ned i Karaman. Her ble han, 18 år gammel, giftet bort til Cevher Hatun. De fikk to sønner: Sultan Valad og Ala'ed-din Jalabi. Da hustruen døde, giftet han seg på nytt og fikk sønnen Amir 'Alem Jalabi og datteren Melike Hatun.
Kurt Wachsmuth
Kurt Wachsmuth (født 27. april 1837 i Naumburg an der Saale, død 8. juni 1905 i Leipzig) var en tysk filolog og arkeolog.
Rumi
Liv
I 1229 skal Baha al-Din ha blitt invitert av herskeren i Anatolia, 'Ala'ed-din Kay-Qobad, til å komme til Konya for å være lærer og leder for en madrassa (religiøs skole) kalt Altin Aba. da han døde, overtok Rumi denne oppgaven i en alder av 25 år. Han fikk fortsatt opplæring i farens religiøse læresetninger av en av farens studenter, Sayyed Burhan ud-Din-e Muhaqqiq. I ni år praktiserte Rumi sufisme som en disippel av Burhan ud-Din fram til denne døde i 1240-1. Da begynte Rumis mer offisielle og utadvendte rolle, som den læreren som prekte i moskeen i Konya og som lærer i Madrassaen. Rumi reiste i løpet av denne perioden til Damaskus og skal ha tilbrakt fire år der.
Rumi fant en sjelevenn da han møtte dervisjen Shamsod-din Tabrizi (Shams fra Tabriz) den 29. november 1244. Vennskapet forløste Rumis lyriske forfatterskap, og han skrev en rekke kjærlighetsdikt i ghazal-sjangeren. Vennskapet vakte uro og sjalusi blant Rumi og Shams følgere, og Shams forlot Konya i 1246 og på ny i 1248, da han antagelig ble drept. Rumis første samling med dikt, Divân-e Shams, er tilegnet vennen.
Rumi døde 17. desember 1273 i Konya. Han ble gravlagt ved siden av faren i en praktfull hellig türbegrav, Museet Yeşil Türbe («Grønt gravsted») ble reist over graven.
Lære
Det gjennomgående temaet i tenkningen hans, er som for andre sufistiske tenkere i den persiske tradisjonen, er læren om Tawhīd (enhet) og fellesskap med en kjærlig Gud, som mennesket hadde blitt adskilt fra, samt lengselen og trangen til å bli gjenforent med Gud som tilværelsens rot og opprinnelse.
Rumis lære baserer seg på at kjærlighet er Universets hovedkraft. Unverset er en «harmonisk helhet» hvor hver enkelt bestanddel står i et kjærlighetsforhold til hverandre, og denne kjærligheten gjengjeldes helt og fullstendig av Gud og bare gjennom hans kjærlighet kan liv eksistere.
Mennesket er en del av denne harmoniske helheten, men kan oppnå denne harmonien mellom seg selv og universet når det lærer å elske Gud. Sin kjærlighet til Gud kan en oppnå ikke bare når man har lært seg å elske sine medmennesker, men elske alt alt i Guds skaperverk.
Det å komme nær Guds kjærlighet er sentralt i denne læren, slik det er for det meste innen Sufismen, og oppfylle dette mens man lever. En viktig årsak for Rumis berømmelse, er hans dyktighet og evne til å uttrykke denne læren gjennom poesi på en uovertruffen vakker måte. Han beskriver disse sterke følelsene på en treffende og presis måte, både når det gjelder gleden ved å komme nærmere Gud, hvordan man gjennom troen kan arbeide seg nærmere Gud. Som andre mystikere benevner han Gud som den «elskede» og den menneskelige sjel som er på søken etter Gud, som den «elskende».
Ettermæle
Etter hans død grunnla tilhengerne Mevlevi-ordenen, også kjent som De dansende dervisjer, som fremfører sin tilbedelse, eller Dhikr gjennom dans og musikk, kalt sema. Denne tilbedelsesformen er skrevet inn på UNESCOs liste over Mesterverker i muntlig og immateriell kulturarv.
Rumi er blitt lest og beundret av intellektuelle, forfattere og tenkere gjennom århundrene, og blant andre pave Johannes XXIII uttalte i 1958: «I den katolske kirkes navn bøyer jeg meg i respekt for hans minne». Mahatma Gandhi henviste ofte til Rumis Masnawi-yi ma’nawi i sine taler og menneskelig fred og forsoning. Maleren Rembrandt, filosofen Hegel i sin filosofi og lyrikerne Emerson og Goethe var inspirert av ham.
Tidsskriftet Newsweek beskrev ham i 1997 som «The Persian Love-Machine». Karol Szymanowski brukte hans dikt i Symfoni nr 3 «Sangen om natten». I 2007 ble 800-årsjubileet for hans fødsel feiret etter initiativ fra UNESCO.
De hundre versenes avhandling
De hundre versenes avhandling (sanskrit: Śatakaśāstra og Śataśāstra; tradisjonell kinesisk: 百論; pinyin: Bailun) er en kommentar til vers som ble skrevet av Āryadeva. Kommentaren ble skrevet av Vasu.
Janan Luwum
Janan Jakaliya Luwum (født 1922, død 17. februar 1977) var erkebiskop for den anglikanske kirke i Uganda fra 1974 til 1977 og han var en av de mest innflytelsesrike lederne i den moderne kirken i Afrika. Han ble myrdet i 1977 enten av Idi Amin personlig eller av Amins håndlangere.
De hundre versenes avhandling
Teksten er en av tre tekster som er sentrale i østasiatisk madhyamaka, eller «de tre avhandlingers skole».
Janan Luwum
Liv og virke
Erkebiskop Luwum var en ledende stemmene som kritiserte diktaturet til Idi Amins regime som overtok makten i Uganda i 1971. I 1977 leverte erkebiskop Luwum et notat til Idi Amin i protest mot Idi Amins politikk og de vilkårlige drapene og uforklarlige forsvinningene som fant sted under Amins regime. Kort tid etter at notatet ble levert til presidenten ble erkebiskopen og andre ledende geistlige personer anklaget for forræderi.
16. februar 1977 ble Luwum arrestert sammen med de to statsrådene Erinayo Wilson Oryema og Charles Oboth Ofumbi. Erkebiskopen ble anklaget for å være en agent for den landsforviste tidligere presidenten Milton Obote og at han sammen med statsrådene planla å gjennomføre et statskupp mot Idi Amin.
Radio Uganda annonserte noen dager senere at erkebiskopen og statsrådene var blitt drept da bilen som skulle transportere dem til et avhør hadde kollidert med et annet kjøretøy. Det ble rapportert at ulykken hadde skjedd da ofrene hadde forsøkt å overmanne sjåføren i et forsøk på å unnslippe. Da erkebiskopens legeme ble utgitt til hans slektninger var kroppen full av kulehull. Erkebiskopen hadde blitt skutt gjennom munnen en gang og hadde minst tre kuler i brystet.
Evony
Evony (tidligere kjent som Civony) er et nettleserbasert onlinespill (sanntidsstrategispill) lansert i begynnelsen av 2009. Mange av de grafiske elementer minnet om spillet Civilization, men spillet har siden endret mye av grafikken. Spillet mottok blandet kritikk ved lanseringen, blant annet for internettkampanje med lettkledde kvinner.
Spillet er satt til en kvasiutgave av middelalderen hvor en spiller etablerer en by, utvikle forskjellige teknologier, og bygge støttestrukturer for å skaffe seg hær og ressurser for å kunne angripe andre spillere. Evony handler også om å skaffe seg venner og bli del av et samfunn, noe som i Evony blir kalt for en allianse.
Evony benytter seg av amerikansk tidssone (GMT -6), og er derfor 7 timer etter norsk tid (GMT +1).
Kid Rock
Robert James Ritchie, bedre kjent som Kid Rock, er en rock-musiker fra USA. Han ble født 17. januar 1971 i Romeo, Michigan. Kid Rock var gift med Pamela Anderson i 4 måneder fra juli til november 2006.
Phylacticus
Utseende
Middelsstore (ca. 6 millimeter), nokså brede, rødbrune, fint hårete jordlopper. Antennene har mørke, litt utvidete spisser.
Utbredelse
Slekten er utbredt i Mellom- og Sør-Amerika (Panama, Brasil, Fransk Guyana).
Arendal (tettsted)
Tettstedet Arendal ligger i kommunene Arendal og Grimstad i Agder fylke, og er et av fylkets største tettsted med innbyggere per 1. januar. av disse bor i Grimstad kommune. Tettstedet Arendal er i 2022 nummer 14 i Norge rangert etter befolkningens størrelse og nummer 9 etter arealets størrelse. Befolkningstettheten er lav, målt i mennesker pr. kvadratkilometer, sammenliknet med andre store tettsteder i Norge.
Tettstedet Arendal vokste fram som en mer eller mindre sammenhengende tettbebyggelse omkring vannveiene Tromøysund, Galtesund og Byfjorden. I sin avhandling om norske tettsteders historie trekker Hallstein Myklebost Arendals tettstedsgrense fra midt på 1800-tallet helt ut Galtesund og opp langs Høllen; tettbebyggelsene Revesand på Tromøy, Sandviken på Hisøy og Vrengen i Nidelva regnet han som en del av tettstedet Arendal allerede midt på 1800-tallet. . Dette på en tid da all viktig kommunikasjon foregikk sjøveien, og dette mønsteret preger tettstedet Arendal fremdeles.
Kjøpstaden og bykommunen Arendal, innenfor sine formelle bygrenser, var helt fram til kommunesammenslåingen i 1992 bare en liten del av tettstedet Arendal, takket være byens trange grenser. Fram til 1902 omfattet kjøpstaden ikke mer enn det sentrale byområdet, som i dag ofte omtales som gryta. Byborgerne hevdet i flere sammenhenger, bl.a. i debatten om byutvidelse i 1890-åra, at de høye fjelle som omga byen var dens naturlige grenser.
Tettstedet Arendal, slik det i dag defineres av Statistisk sentralbyrå, strekker seg som en tilnærmet sammenhengende tettbebyggelse fra Eydehavn i øst og til og med Fevik i vest. Det omfatter flere steder som tidligere har vært definert som selvstendige tettsteder, bl.a. Eydehavn, Saltrød, Tromøy, Kolbjørnsvik og Fevik.
Tettstedet Fevik har eksistert tidligere. Dette tettstedet er nå definert å være en del av tettstedet Arendal. Her har SSB de siste ti årene vært uenig med seg selv.
Yangzibroen i Nanjing
Yangzibroen i Nanjing (kinesisk: 南京长江大桥; pinyin: Nánjīng Chàng Jiāng Dàquiáo) er en av Folkerepublikken Kinas lengste broer. Den krysser elven Chang Jiang ved Nanjing. Broen ble åpnet den 23. desember 1968. Den er i to etasjer med en 4500 lang firefelts veibane på toppen og jernbanelinje under. Ved brohodene er det noen dramatiske kommunistiske «sosialrealistiske» skulpturer.
Broen var tegnet og bygd av kineserne etter at de russiske rådgivere og ingeniører ble trukket ut i 1960.
Før broen var ferdig, var det ingen gjennomgående toglinje hele veien fra Nanjing til Beijing; man måtte ta togferge over elven til byen Pukou (nå en bydel i Nanjing), hvorfra sporene strakk seg nordover. Nå fører Jinghubanen (mellom Shanghai og Beijing) gjennom Nanjing og over broen.
Dzina Sazanavets
Dzina Sazanavets, belarusisk Дзіна Сазанавец - Dzina Sazanavjets (født 25. oktober 1990) er en belarusisk vektløfter som konkurrerer i -69 kg. Hun representerte landet sitt under Sommer-OL 2012 i London, der hun kom opprinnelig kom på 4.-plass, men seinere ble diskvalifisert.
Atlantia
Atlantia SpA er et italiensk investeringsselskap som bygger og forvalter bomveier og drifter lufthavner.
Selskapets største virksomhet er datterselskapet Autostrade per l'Italia, som er Italias største konsesjonsinnehaver for avgiftsbelagte motorveier. Et annet datterselskap er Autostrade of Virginia, stiftet i 1993, som inngår i et konsortium som driver Dulles Greenway i Virginia i USA.
Atlantia er siden 1999 notert på Borsa Italiana, Milanos fondbørs. Den største eieren, med omkring 43 prosent av kapitalen (2007), er Sintonia, som er et holdingselskap for familien Benetton.
Věra Vančurová
Věra Vančurová (født 17. september 1932 i Praha) var en tsjekkoslovakisk turner som deltok i de olympiske leker 1952 i Helsingfors.
Vančurová vant en olympisk bronsemedalje i turn under Sommer-OL 1952 i Helsingfors. Hun var med på det tsjekkoslovakiske laget som kom på tredjeplass i damenes lagkonkurrane bak Sovjetunionen og Sveits. De andre på laget var Hana Bobková, Alena Chadimová, Jana Rabasová, Alena Reichová, Matylda Šínová, Božena Srncová og Eva Bosáková.
Børre Frydenlund
Børre Frydenlund (født 14. mai 1950 i Bærum) er norsk jazzmusiker (banjoist, gitarist, kornettist og sanger).
Han ble kjent som banjoist i Canal Street Jazzband (1973-79) gjennom flere festivaloppdrag, blant annet i Warszawa 1978, og med LP-en «Hot sauce» (1979). Han spilte kornett i Nidaros Jazzband, Trondheim, 1979 til 1981 og begynte sitt mangeårige virke som banjoist og gitarist i Christiania Jazzband i 1980. Med dette bandet har han spilt inn fem album, «Black beauty» (1982), «Mature» (1983), «Freeze and melt» (1986), «Nice work» (1990).
Samtidig med Christiania Jazzband deltok han på platen «Jazz masters» med Svein Sundby & Friends (1981-82), spilte kornett i II. etg. Jazzband (1983-87), var vokalist med Hot Club de Norvège på plata «Gloomy» (1984), medlem av det norske «all-star-laget» Norske Rytmekonger (1984-94) der han medvirket på platene «Hot and blue» (1985-86) og «My heart» (1988) og med Ophelia Ragtime Orchestra fra 1986 (plateinnspillinger 1990-91, 2001 og 2003).
Greve og hertug av Maine
Greve og hertug av Maine var en fransk adelstittel som ble opprettet i tidlig middelalder for provinsen Maine i Frankrike med dets senter og hovedstad i Le Mans. Grevskapet eller hertugdømmet var tidvis nært knyttet til det franske kongehuset, og flere av dens herskere ble også senere franske konger. På 1200-tallet ble grevskapet annektert av den franske krone.
Hertuger av Maine (ducs du Maine)
I 1673 ble tittelen igjen tatt i bruk. Den ble gjenopprettet av Ludvig XIV av Frankrike for hans første sønn utenfor ekteskap med sin beryktede elskerinne Françoise-Athénaïs, markise de Montespan. Han benyttet den til sin død og grunnla også det semi-kongelige huset Bourbon du Maine, navngitt etter hans tittel.
Barbara Yorke
Barbara Yorke (født 1951) er en britisk middelalder-historiker. Hun arbeider primært med tema relatert til det angelsaksiske England.
Hun studerte historie og arkeologi ved Universitetet i Exeter, hvor hun fullførte både sin laveregrads utdanning og sin doktorgrad. Hun er nå professor i tidlig middelalderhistorie ved Universitetet i Winchester. Hun er medlem («fellow») av Royal Historical Society.
Söderström
Söderström er en kort elvestrekning i det sentrale Stockholm. Den ligger mellom Södermalm i sør og Gamla stan i nord, og renner fra Riddarfjärden i vest til Saltsjön i øst.
Sammen med Norrström, som ligger mellom Gamla Stan og Norrmalm, danner Söderström det naturlige utløpet fra Mälaren til havet. Mesteparten av vannføringen går via Norrström, mens vannføringen i Söderström går i en tunnel dannet av den nå nedlagte Nils Ericsons sluss, som brukes til regulering av vannstanden i Mälaren.
I middelalderen gikk Söderströmmen mellom Stadsholmen (Gamla Stan) og Södermalm og man fisket ål her. Etter at Norrström var blitt sperret av bruer var Söderström den eneste seilbare leden mellom Mälaren og Saltsjön. Landhevningen medførte imidlertid at forskjellen mellom vannstanden i Mälaren og Saltsjön ble stadig høyere, og det ble stadig vanskeligere å passere Söderström, spesielt i vårflommen. For å forbedre skipsleden ble det bygget en sluse. Den første slusen ble kalt Drottning Kristinas sluss og ble bygget av hollendere mellom 1637 og 1642. Den var 6 meter bred og 1,5 meter dyp, men ble senere erstattet større sluser, Christopher Polhems sluss i 1755 og Nils Ericsons sluss i 1850. Den nåværende Slussen, kalt  Karl-Johansslussen, ble bygget på 1930-tallet.
Louise Sophie Wedel-Jarlsberg
Louise Sophie komtesse Wedel-Jarlsberg (1746-1808) var en norsk adelsdame og kammerherreinne.
Hun ble født på Jarlsberg som eldste datter av Frederik Christian Otto Wedel-Jarlsberg og hustru Sophie Rigborg Amalie Huitfeldt. I 1769 var hun innskrevet i Vallø kongelige frøkenstift. Omkring 1775 forlovet hun seg med Thomas de Beringschiold (1753-1806), sønn av storkonspiratør Magnus Beringskjold (og uten hans viten). Hun var da 29 år og dermed syv år eldre enn ham. Året etter døde begge hennes foreldre, hvorfor Louise Sophie kom i huset hos farens yngre bror Frederik Vilhelm.
Den 7. mars 1781 giftet paret seg hos hennes onkel på Ravnstrup på Sjælland. Thomas Beringschiold ble senere adlet under navnet Wedelsparre, og la dermed avstand til farens navn. Sammen med hustruen foranlediget han i 1781 farens anholdelse ved å inngi anklage mot ham for høyforræderiske planer.
Louise Sophie var et omdreiningspunkt for sine søsken og en god støtte for familiens øvrige medlemmer. Hun korresponderte flittig med sin svigerinne Catharine von Storm og forsøkte å megle mellom hennes sønner og faren Frederik Anton, som hadde gjort seg uvenner både med kone og barn.
Kammerherreinnen døde i 1808 i Aalborg i Jylland, to år etter ektemannen.
Rickshaw
En rickshaw er en lett personvogn med to hjul som trekkes av en person til fots. Varianten «sykkelrickshaw», der føreren driver vognen med pedalkraft, er egentlig en passasjersykkel og kalles vanligvis sykkeltaxi eller pedicab.
Både rickshawer og sykkelrickshawer har tradisjonelt vært særlig utbredt i Øst-Asia, der det har vært vanlig for kulier og andre å livnære seg av slik persontransport. I dag har rickshawer i stor grad blitt erstattet av biler og busser, og dermed ikke den samme betydningen for infrastrukturen som de hadde tidligere. I enkelete byer i Vesten blir rickshawer særlig brukt for å transportere turister.
Selve ordet rickshaw stammer opprinnelig fra det japanske jinrikisha, som er sammensatt av jin (menneske), riki (kraft) og sha (kjøretøy). Flertallsformen på norsk er rickshawer.
Finn Lied
Finn Lied (født 12. april 1916 i Fana, død 10. oktober 2014 i Oslo) var en norsk motstandsmann, ingeniør og politiker tilknyttet Arbeiderpartiet, særlig kjent for arbeidet med etablering av det norske statsoljeselskapet Statoil. Han regnes som en viktig person for at inntektene fra petroleumsforekomstene under den norske kontinentalsokkelen kom det norske samfunnet til gode. Han var direktør for Forsvarets forskningsinstitutt (FFI) fra 1957 til 1983. Lied hørte til høyresiden innenfor Arbeiderpartiet. Han var kritisk til liberalisering av elektrisitetsmarkedet i Norge på 1990-tallet, gjennom energiloven.
Bakgrunn
Finn Lied ble født i Fana 12. april 1916 og vokste opp i Fana og til dels i Mo i Rana. Han tok eksamen artium ved Tanks skole i Bergen i 1936 og begynte ingeniørstudier i svakstrøm ved NTH. Han studerte elektroteknikk ved Norges tekniske høgskole da Norge ble angrepet i 1940. Han var medlem av styret i Studentersamfundet. I september 1941 vedtok styret ut fra situasjonen å dra i landflyktighet. Sammen med blant andre Guthorm Kavli og P A M Mellbye dro han til Sverige, via Rørosbanen og på ski over grensen. Der var han i ett år ved den norske militærattachéen i Stockholm og fungerte blant annet som kurer og leverte radioutstyr til grupper i Nord-Norge og Trøndelag. Høsten 1941 og 1942 underviste han også ved Det norske gymnasium i Uppsala, før han reiste videre til Storbritannia. Etter et offiserskurs ble han ansatt ved sambandsavdelingen i Forsvarets overkommando i London. Hans tekniske utdanning og bakgrunn fra amatørradio var nyttig i motstandsarbeidet.
Yrkesliv
Finn Lied hadde nesten hele sin yrkeskarriere ved Forsvarets forskningsinstitutt (FFI), hvor han arbeidet fra 1946 til 1983, kun avbrutt av studieopphold og statsrådspost. Lied var direktør ved FFI fra 1957 til han gikk av med pensjon i 1983, og bidro i stor grad til å forme instituttet. Lied var opptatt av den teknologiske forskningens betydning for samfunnsutviklingen.
Finn Lied var arbeiderpartipolitiker og statsråd i Industridepartementet i Trygve Brattelis regjering fra 17. mars 1971 til 18. oktober 1972. Han var klar over andre lands erfaringer med raske oljepenger som blåser opp økonomien og gjør at annet næringsliv bukker under. I mange land hadde man dessuten sett at de ufattelige inntektene gikk til en begrenset elite, mens lite ble sprøytet inn i fellesskapet. Forvaltningsopplegget og det dristige skattesystemet gjorde at mesteparten av formuen ble igjen i Norge – til bygging av velferdsstaten.
Finn Lied var en pådriver for opprettelsen av statsoljeselskapet Statoil i 1972, hvor hans statssekretær Arve Johnsen ble selskapets første administrerende direktør. Lied var styreformann i Statoil fra 1974 til 1984. Statoil ble redskapet for «nasjonaliseringen» og inngikk operativt samarbeid med store, utenlandske selskaper som måtte akseptere premissene fra norske myndigheter.
Annet
Finn Lied ble i 1980 utnevnt til kommandør av St. Olavs Orden. Han var også innehaver av Forsvarsmedaljen med laurbærgren. I 1981 ble han gjort til Honorary Knight Commander av den britiske ordenen Royal Victorian Order.
Russlands kvinnelandslag i strandhåndball
VM i beachhåndball
Russland deltok ved det første VM i beachhåndball som ble arrangert i 2004. Der kom de på 1.-plass, etter at de slo Tyrkia 2-1 i finalen, med sifrene 13-8, 8-15 og 4-2. Russlands Natalia Evtoukhova ble tatt ut på turneringens all star team.
Ved VM i beachhåndball 2006 i Rio de Janeiro i Brasil kom Russland på 3.-plass. De tapte 0-2 for Tyskland i semifinalen, men vant deretter bronsefinalen 2-0 over Bulgaria.
EM i beachhåndball
Russland fikk bronse ved det første EM 2000. Både ved EM i beachhåndball 2002 og EM i beachhåndball 2004 vant de turneringen. To år senere fikk de sølv ved EM i beachhåndball 2006 i Cuxhaven i Tyskland.
Ved EM i beachhåndball 2007 tapte de bronsefinalen mot Norge, og endte på 4.-plass. De deltok ikke ved EM i 2009 og 2011.
I juli 2013 deltok de ved EM i beachhåndball 2013 i Randers i Danmark, der de kom på 6.-plass.
Renin-angiotensin-aldosteron-systemet
Renin-angiotensin-aldosteron-systemet er svært viktig i blodtrykksreguleringen og for salt- og vannreguleringen i kroppen. Prosessen foregår i nyrene.
Renin er et enzym som produseres, lagres og frigjøres av det såkalte jukstaglomerulære apparat. (Benevnes også juxtaglomerulære apparat. Juxta = nær) Dette er glatte muskelceller som ligger i arterioleveggen til den afferente (tilførende) ateriolen i glomerulus (nefronets kapillærnøste).
Aldosteron gir økt reabsorpsjon av natrium og dermed også vann, noe som er med på å opprettholde blodtrykket. Renin igangsetter derfor kjedereaksjoner som kan gi økt blodvolum og økt blodtrykk.
Renin-utskillelsen reguleres av blodtrykk (ved blodtrykksfall), natriumskonsentrasjon (når den synker) og sympatiske nerver (ved sympatisk stimulering).
Verkhojansk
Verkhojansk (russisk: Верхоя́нск) er en by i republikken Sakha i Russland. Den ligger ved elva Jana, nær polarsirkelen, rundt 650 km nord-nordøst for Jakutsk. Innbyggertall: 1 434 (folketelling 2002). Byen var dermed den tredje minste byen i Russland, kun større enn Magas og Tsjekalin.
Historie
En kosakk-bosetning ble grunnlagt i 1638, 90 km sørvest for dagens by. I 1775 ble den flyttet til venstre bredd av elva Jana, for å gjøre skatteinnkreving enklere. Den fikk bystatus i 1817. Mellom 1860-tallet og 1917 ble byen brukt som et politisk eksilsted.
Næringsliv og transport
Verkhojansk har en elvehavn, en flyplass, et depot for pelser, og er senter for et reindrift sområde.
Klima
Verkhojansk er hovedsakelig kjent for sine eksepsjonelt lave vintertemperaturer, med en gjennomsnittstemperatur i januar på -50° C. Byen ligger på det kaldeste området på den nordlige halvkule (også kjent som Stalins dødsring), og blir sammen med Ojmjakon ansett som den nordlige kuldepolen. Den laveste temperaturen som har vært registrert her var -67,8° C i 1892. Verkhojansks høyest registrerte temperatur om sommeren er 39°C, en temperaturforskjell på 107° C mellom høyeste og laveste. I januar 2006 kom temperaturen svært nær rekorden, da den nådde -66,7° C.
I dette området dannes ofte temperaturinversjoner om vinteren, hvor temperaturen stiger med høyden, i stedet for det motsatte som er vanlig.
Med hensyn til nedbør så har Verkhojansk lite totalt, med mindre enn 150 mm pr. år. Mesteparten kommer om sommeren og svært lite om vinteren, noe som er typisk for mange bosetninger med polarklima.
Baker County (Georgia)
Baker County er et fylke i den amerikanske delstaten Georgia.
Fylket har et totalt areal på 904 km² hvorav 15 km² vann og i 2010 hadde det 3,451 innbyggere . Fylkesete er Newton som også er største by i fylket.
Historie
Baker County ble dannet 12. desember 1825 av de østlige delene av Early County og har fått sitt navn etter oberst John Baker som utmerket seg under Den amerikanske uavhengighetskrigen.
Sørbotnelva (Tromsø)
Sørbotnelva er ei elv i Tromsø kommune i Troms og Finnmark. Elva er 15,2 km lang, og har et nedbørfelt på 41,94 km². Middelvannføringen ved munningen er 2,21 m³/s.
Elva har sitt utspring i Steindalen, øst for Sultindan. Den renner først mot nord ned til Andersdalseidet, før den snur mot øst og faller bratt ned mot Lavangsdalen og når dalbunnen på rundt 75 meter over havet. Den renner deretter mot nord i et meanderende løp, avbrutt av to strykpartier, det første ved Skavskogen, like etter samløpet med Mellomdalelva, og det andre fra en til to kilometer før munningen i fjorden. Elva munner ut ved Sørbotn innerst i Ramfjorden. Mellomdalelva, som kommer inn fra øst, er den eneste sideelva av noen størrelse.
Europavei 8 går parallelt med elva gjennom Lavangsdalen, og ved munningen krysses den også av fylkesvei 294.
Krateros av Makedonia
Krateros (gresk: Κρατεύας) var konge av Makedonia i en kort tid, kanskje så lite som fire dager som en kilde sier, i 399 f.Kr. etter å ha drept kongen, Arkelaos I bevisst eller ved en ulykke mens de var på jakt.
Det er mange motstridende fortellinger om Krateros. Hva som er klart er at han var en av kongens ynglinger, deltok på jakten hvor kongen døde, og i forvirringen etterpå grep makten om tronen. Det må ha vært et håpløst foretagende da han ikke tilhørte den rådende kongeslekten, argeadedynastiet, og kongen hadde flere sønner som var berettiget til å overta tronen. Kongens sønner Orestes og Arkelaos II sørget uansett for å få ham ryddet av vegen. Det er derfor diskutabelt om det er rimelig å ta Krateros med i kongelisten.
Blant de grunner for det første drapet var at Arkelaos I skal ha lovt Krateros den ene av sin to døtre i ekteskap, men isteden ga datteren til en annen. En annen fortelling hevdet at Krateros sammen med to andre drepte kongen grunnet en personlig fornærmelse noen år tidligere. En tredje fortelling hevdet at drapet bare var en ulike. Det var for øvrig en sammenlignbar hendelse tusen år senere i England hvor Vilhelm Rufus også døde under mistenkelige omstendigheter på en jakttur i 1100.
Britain’s Got Talent 2008
Sesong 2 av Britain's Got Talent begynte på TV (i Storbritannia, ITV) 12. april 2008 og finalen ble avholdt 31. mai 2008.
Semifinale 4
* Simon Cowell trykket på X-en til Amanda Holden
Clayton County
Clayton County er navnet på to fylker i USA:
Dykkermaske
En dykkermaske er en del av dykkerutstyret, en maske som lar apparatdykkere, fridykkere og snorklere se klart under vann. Lyset blir bøyd annerledes i vann enn i luft og øyet klarer ikke å fokusere skikkelig dersom det er i direkte kontakt med vann. En dykkermaske skaper et luftrom foran øynene som gjør dem istand til å fokusere riktig.
Konstruksjon
Dykkemasker har plater av herdet glass foran øynene. Disse holdes på plass av en plastramme. Rundt plastrammen er det en tetning (maskeskjørt) av silikon eller gummi som tetter mot ansiktet. På enkle og billige modeller kan platene foran øynene være av et plastmateriale og maskeskjørtet av PVC. Masken har også en maskstropp som går rundt hodet og holder den på plass. Masker som skal brukes til dykking må også han en neselomme som gjør det mulig å tilføre luft i masken via nesen. Dette for å utligne undertrykket som oppstår i masken når trykket rundt øker.
Haroontepper
Haroontepper er persiske tepper som er knyttet i Haroon nær Kashan i Iran.
Mimicat
Marisa Isabel Lopes Mena (født 25. oktober 1984 i Coimbra i Portugal), kjent under artistnavnet Mimicat, er en portugisisk sanger og låtskriver innen pop og soulmusikk. Hun vant den portugisiske sangkonkurransen Festival da Canção i 2023 og representerte Portugal i Eurovision Song Contest 2023 i Liverpool med låten «Ai coração».
Jomfrubur
Jomfrubur er et spesielt rom for ugifte kvinner, vanlig i middelalderen. Ofte et lite og praktisk stabburslignede bygg som er bygget i laftet stil. I dag brukes jomfrubur om et ungpikeværelse.
Mimicat
Bakgrunn
Mena har vært opptatt av musikk siden barndommen og lærte å synge og komponere på egen hånd allerede som barn. Som femtenåring i 2001 deltok hun i Festival da Canção, det portugisiske uttaket til Eurovision Song Contest. Hun deltok under artistnavnet Izamena med sangen «Mundo colorido», men kvalifiserte seg ikke til finalen.
Haroontepper
De fleste haroontepper er kashantepper i en lavere kvalitet. Ullen er ikke så fin, knytningen mer glissen og mønstrene stivere. Det fremste kjennetegnet på et haroonteppe er at blomstene i kashanteppets kantrad er blitt erstattet av små kvadrater.
Mimicat
Bakgrunn
I 2014 ga hun ut sitt første album, For You, på Sony Music Portugal. Singelen «Tell Me Why» ble senere en del av lydsporet til såpeoperaen Jardins proibidos. Hun hadde turné for albumet, både i Portugal og Brasil. Siden 2015 har hun også opptrådt på ulike festivaler i Portugal og Brasil.
Oppfølgeralbumet Back in Town fulgte i 2017. Hun ga ut sin første sang på portugisisk i 2019, sangen «Até ao fim», en hyllest til foreldrene hennes som da hadde vært kjærester i 50 år. Etter å ha født sitt første barn, ga hun ut singelen «Tudo ao ar» i 2021.
I 2023 deltok hun på nytt i Festival da Canção, i regi av den portugisiske kringkasteren RTP. Hun deltok med sangen «Ai coração» og vant finalen lørdag 11. mars. Hun fikk dermed representere Portugal i Eurovision Song Contest 2023 i Liverpool, der hun endte på 23. plass av 26 finalister.
Bidraget «Ai coração» (norsk: åh, hjerte) skrev hun i 2014, da hun komponerte låter til sitt første album. Låten er inspirert av kabaretsanger fra 1940- og 50-tallet, og passet ikke med lydbildet på albumet.
I 2023 gir hun ut sitt tredje album, der den første singelen allerede er utgitt: «Mundo ao contrário», en duett med sangeren Filipe Gonçalves.
Vejen kommune (1970–2006)
Vejen kommune er en tidligere kommune i Ribe amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i den nye storkommunen Vejen kommune i Region Syddanmark sammen med Brørup kommune, Holsted kommune, og Rødding kommune.
Paddy Moloney
Paddy Moloney (irsk: Pádraig Ó Maoldomhnaigh; født 1. august 1938, død 12. oktober 2021) var en irsk musiker, komponist og produsent. Han stiftet den irske musikkgruppen The Chieftains i 1962 og medvirket på alle 44 album. Gruppen gjorde irsk musikk kjent for et internasjonalt publikum. Gruppen vant seks grammy (nominert 21 ganger) og samarbeidet med mange forskjellige artister inkludert Mick Jagger, Emmylou Harris, Luciano Pavarotti og Sinead O'Connor. Han arbeidet som produsent og direktør for Claddagh Records. Moloney var stort sett selvlært som musiker fra han seks år gammel fikk en blikkfløye. Gruppen ble tildelt BBC radio 2s lifetime achievment award i 2002. Han er kjent for revitalisering av den irske sekkepipen uilleann pipes som han lærte å spille åtte år gammel. Irlands president, Michael D. Higgins, og hans kone var til stede i begravelsen i Glendalough.
Kvammen
Kvammen er ei bygd i Askvoll kommune i Sogn og Fjordane. Den ligger på sørsiden av Førdefjorden. Kvammen kapell ligger i bygda. Riksvei 609 går forbi bygda.
På et rom i byen
På et rom i byen, (originaltittel: Une chambre en ville) er et fransk musikal fra 1988 regissert av Jacques Demy musikk av Michel Colombier, og med Yves Montand i hovedrollen.
Handling
Historien er satt under en arbeider-streik i Nantes, Frankrike i 1955. En ung verftsarbeider François Guilbaud er en av de dem som streiker, samtidig som han leier et værelse fra Madame Langlois, en enke som sympatiserer med de streikende arbeiderne, selv om hun selv kommer fra overklassen, født som en baronesse. Hans kjæreste Violette Pelletier, som arbeider ved en butikk og bor sammen med sin mor, ønsker å gifte seg. Men François er lite uvillig - delvis fordi de ikke har penger, og ingen steder å bo.
François møter en vakker kvinne. Dette var Édith Leroyer, ulykkelig gift med eieren av en TV-butikk, som driver med prostitusjon på deltid. De deler en natt sammen ved et billig hotell, og blir snart forelsket. Neste morgen kommer Violette for å lete etter François, fordi hun har oppdager at hun er gravid. Men François forteller henne at han elsker en annen kvinne. I mellomtiden går Édith tilbake til ektemannens butikk for å samle noen eiendeler, og forlate ham. Men en forferdelig krangel ender med at ektemannen hennes begår selvmord. Edith flykter tilbake til moren sin, som eier eiendommen hvor François bor. Neste morgen blir François med på en streike-demonstrasjon som blir brutt opp av politiet og François blir veldig hardt skadd.
Betalingskort
CCardFront.svg og kredittkort):
1. Bankens logo
2. EMV-brikke (standard for Europay, MasterCard og Visa)
5. Logo for korttypen
7. Navnet til kortinnehaveren]] Betalingskort er et plastkort som kan brukes ved betaling av kjøp av varer og tjenester i stedet for kontanter. Det finnes to hovedtyper betalingskort: debetkort og kredittkort. Virksomheter som aksepterer betalingskort som betalingsform kalles gjerne brukersteder.
Norge
American Express var det første kredittkortet i Norge. Det ble introdusert på markedet på begynnelsen av 1970-tallet. Visa ble lansert i Norge i 1977. Visa Norge AS opererte på lisens fra det amerikanske selskapet. Etter noen år var det over 500 000 VISA debet- og kredittkort i omløp. Styret i Visa Norge mente da at markedet var mettet. I dag er det over 4,5 millioner VISA-kort på det norske markedet. De fleste er debetkort utstedt av norske banker. I Norge finnes 2,4 millioner kredittkort i omløp. 1,9 millioner er VISA eller MasterCard som utstedes av selskapet Teller AS. Diners Club har ca. 200 000 kort i omløp, American Express om lag 90 000. 10 % av de utstede Visa-kortene i Norge er kredittkort, mens 90 % er debetkort.
Kortbruk i Norge
Norge og Island er på verdenstoppen med hensyn til kortbruk. I 2007 ble betalingskort benyttet til å kjøpe verdier for sammenlagt 396 milliarder kroner, og det ble foretatt 965 millioner betalingstransaksjoner, og dette hadde i 2017 økt til verdier for til sammen 823 milliarder kroner, fordelt på 2,3 milliarder betalingstransaksjoner.
I 2017 ble det gjennomført 1,86 milliarder kjøp med betalingskort i Norge, og omsetningen var 627,7 milliarder kroner.
Syv av ti mellom atten og tredve år bruker kort uavhengig av betalingsbeløp. Blant tredve- og førtiåringene er det seks av ti som bestandig trekker kortet ved kjøp av varer.
Kortsvindelen utgjør én promille av den totale kortbruken.
Sigurd Ravndal
Sigurd Ravndal (født 2. august 1922, død 23. april 2008) var en fotballspiller som spilte for Ålgård og Viking. Han fikk 31 kamper og scoret ni mål for Viking fra 1950 til 1951. I tillegg fikk han 11 kamper og scoret fem mål for Ålgård i Hovedserien før overgangen til Viking.
Mohammed bin Abdulrahman bin Jassim al-Thani
Sjeik Mohammed bin Abdulrahman bin Jassim al-Thani, født 1. november 1980, er en quatarsk diplomat, økonom og politiker som fra 7. mars 2023 har vært Qatars statsminister. Han var visestatsminister i tiden fra 2017 til 2023 og utenriksminister fra 2016 til 2023.
Biografi
Sjeik Mohammed al-Thani er født i Qatars hovedstad Doha og tilhører landets kongefamilie, Thani-familien, som har styrt landet siden 1851. Han har bachelor i økonomi og ledelse fra Qatar Universtity i 2003. Han begynte i utenriksdepartementet i 2013 som assisterende utenriksminister for internasjonalt samarbeid. Han ble utenriksminister i 2016 og visestatsminister i 2017 før han 7. mars 2023 ble utnevnt til statsminister.
Giles Scott
Giles Scott (født 1987) er en britisk seiler som konkurrerer i finnjolle. Hans største internasjonale resultat er blant annet en gullmedalje fra VM i seiling 2014.
Han tok gull under Sommer-OL 2016.
Under Sommer-OL 2020 i Tokyo som ble arrangert i 2021, tok han gull.
Jamwonus
Jamwonus er en slekt av biller som hører til familien trebukker (Cerambycidae). Slekten omfatter bare én kjent art som lever i Afrika.
Utseende
En stor (45-80 millimeter), avlang, noe blank, mørk rødbrun trebukk. Hannene har forstørrede kjever, men dette varierer mye og er mest utpreget hos store eksemplarer, det mandibelen kan være lengre enn hode + pronotum til sammen. Oversiden av mandiblene er tett kledt med korte, gule hår. Hodet er rektangulært, fasettøynene forholdsvis små og rundet utstående. Antennene er omtrent halve kroppslengden hos hunnene, noe lengre hos hannene. Pronotum er rektangulært, sidekanten noe innbuktet i den bakerste halvdelen, med én pigg på hver side i midten og én ved bakhjørnet. Dekkvingene er parallellsidige, nokså fint punktert, hver dekkvinge med tre opphøyde lengderibber.
Utbredelse
Arten er utbredt i Sentral- og Vest-Afrika.
Systematisk inndeling
Artlisten er i henhold til
Zhang Jian
Zhang Jian er navnet til flere personer: